“เงินบาท” วันนี้เปิดตลาด 34.61 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.61 บ. แข็งค่าจากปิดตลาดวานนี้ 34.74 บ. ชี้กรอบเคลื่อนไหว 34.50- 34.80 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.80 บาท/ดอลลาร์
“เงินบาท” วันนี้เปิดตลาด 34.61 บ. แข็งค่าจากปิดตลาดวานนี้ 34.74 บ. ชี้กรอบเคลื่อนไหว 34.50- 34.80 บ./ดอลลาร์
16 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(16 มี.ค.66) ค่าเงินบาทเช้านี้เปิดตลาด 34.61 แข็งค่าเมื่อเทียบจากราคาปิดตลาดเมื่อวานที่ระดับ 34.74 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพุธ (15 มี.ค.) โดยได้ปัจจัยหนุนจากการที่นักลงทุนเข้าซื้อดอลลาร์ในฐานะสกุลเงินปลอดภัย ท่ามกลางความวิตกต่อวิกฤตการณ์ในภาคธนาคารของสหรัฐและยุโรป
ขณะที่นักลงทุนเทขายหุ้นธนาคารเครดิต สวิส ออกมาอย่างหนัก หลังจากธนาคารซาอุดี เนชั่นแนล แบงก์ (Saudi National Bank) หรือ SNB ซึ่งเป็นผู้ถือหุ้นรายใหญ่ที่สุดของเครดิต สวิส ประกาศว่า SNB ไม่สามารถเพิ่มความช่วยเหลือทางการเงินต่อเครดิต สวิส เนื่องจากจะทำให้ SNB ถือหุ้นในเครดิต สวิสมากกว่า 10% ซึ่งจะเป็นการทำผิดกฎระเบียบธนาคาร
ส่วนตลาดพันธบัตร มีกระแสเงินทุนต่างชาติซื้อสุทธิ 3,258 ล้านบาท และนักลงทุนต่างชาติซื้อหุ้นสุทธิ 960 ล้านบาท
สำหรับกรอบค่าเงินบาทวันนี้ คาคว่าเคลื่อนไหวที่ ระดับ 34.50- 34.80 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 34.80 บาท/ดอลลาร์